Ο **Άιζακ Άνταμς** (αγγλ. *Isaac Adams*, 16 Αυγούστου 1802 – 19 Ιουλίου 1883) ήταν Αμερικανός εφευρέτης και πολιτικός. Επινόησε το μηχανοκίνητο πιεστήριο («Adams Power Press»), που έφερε επανάσταση στην τυπογραφία. Υπήρξε επίσης μέλος της τοπικής (πολιτειακής) Γερουσίας της Μασαχουσέτης. Ο γιος του, που έφερε το ίδιο όνομα (Άιζακ Άνταμς τζούνιορ, 1836-1911), έγινε επίσης εφευρέτης, καθώς επινόησε την πρώτη πρακτικώς χρήσιμη μέθοδο-διαδικασία ηλεκτρικής επινικελιώσεως.

Βιογραφικά δεδομένα
-------------------

Ο Άνταμς γεννήθηκε στο Ρότσεστερ του Νιου Χάμσαϊρ και ήταν γιος του Μπέντζαμιν Άνταμς και της συζύγου του, της Ελίζαμπεθ (το γένος Χορν). Η τυπική του εκπαίδευση ήταν περιορισμένη και σε μικρή ηλικία εργαζόταν σε εργοστάσιο επεξεργασίας βαμβακιού. Αργότερα έμαθε την τέχνη του επιπλοποιού, αλλά το 1824 μετακόμισε στη Βοστώνη και ανεζήτησε εργασία σε μηχανουργείο.

Γραμμικό σχέδιο του μηχανοκίνητου πιεστηρίου του Άνταμς
Το 1828, μαζί με τον Έβερετ Τζέιμς Έλις (*Everett James Ellis*), επινόησαν το μηχανοκίνητο πιεστήριο, το οποίο βελτίωσε από μόνος του το 1834, είχε πάντως αρχίσει να παράγεται εμπορικά από το 1830 ως «Adams Power Press». Το μηχάνημα αυτό «έφερε επανάσταση στην τέχνη της τυπογραφίας» και από το 1836 είχε ήδη καταστεί το μηχάνημα με το οποίο τυπώνονταν τα περισσότερα βιβλία για μεγάλο μέρος του 19ου αιώνα, ενώ γνώρισε και παγκόσμια διανομή. Μείωσε σημαντικά το κόστος της παραγωγής βιβλίων, οπότε τα κατέστησε προσιτά σε ευρύτερο κοινό.

Μαζί με τον αδελφό του τον Σηθ, που ήταν επιτυχημένος επιχειρηματίας στη βιομηχανία παραγωγής ζάχαρης, ο Άιζακ Άνταμς ασχολήθηκε έκτοτε με την παραγωγή πιεστηρίων, μύλων ζάχαρης, ατμομηχανών (τόσο σταθερών, όσο και ατμομηχανών ατμόπλοιων), ατμολεβήτων και άλλων μηχανών, ιδρύοντας την εταιρεία με την επωνυμία «I. & S. Adams» το 1836. Τέσσερα χρόνια αργότερα εκλέχθηκε μέλος της Γερουσίας της Μασαχουσέτης, νομοθετικού σώματος της πολιτείας αυτής των ΗΠΑ. Υπήρξε επίσης μέλος της Εταιρείας Βοηθείας Αποδήμων Νέας Αγγλίας. Ο Άιζακ Άνταμς απεβίωσε στο χωριό Σάντουιτς του Νιου Χάμσαϊρ σε ηλικία 80 ετών.

Παραπομπές
----------

1. ↑  Dubpernell 1959, σελ. 34.
2. 1 2 3 4 5 6  Johnson 1906, σελ. 41
3. ↑  Bowdoin College 1902, σελ. 214
4. 1 2  Gilman, Peck & Colby 1905, σελ. 407
5. ↑  «Adams, Isaac (1802-1883)». *New Hampshire Historical Society*. Ανακτήθηκε στις 24 Ιουλίου 2023.

Πηγές
-----

* Tο ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 805
* Bowdoin College (1902). *General Catalogue of Bowdoin College and the Medical School of Maine*. Brunswick, Maine: Πανεπιστήμιο του Σικάγου. σελ. 214. OCLC 49442457. Ανακτήθηκε στις 26 Οκτωβρίου 2020.
* Dubpernell, George (1959). «The story of nickel plating». *Plating* **46** (6): 599-616. .
* Πρότυπο:Source-attribution
* Nebiolo, William P. (Αύγουστος 2022). «The History of Electroplating And A Historical Review of the Evolution of NASF». *NASF Surface Technology White Papers* (National Association for Surface Finishing (NASF)) **86** (11): 1-14. .

Βιβλιογραφία
------------

* «The Contest of Isaac Adams's Will». *The New York Times (From the Springfield Republican)*: 3. January 21, 1884. .
* «Isaac Adams Power Printing Press». adamsestate.com. Ανακτήθηκε στις 27 Ιουνίου 2011.
* Russel K. Hickman (Αύγουστος 1935). «Speculative Activities of the American Emigrant Aid Company». *The Kansas Historical Quarterly* **4** (3): 235-267. .  Δείτε τη σελ. 261 και τη συνοδευτική υποσημείωση 125.
* Simonds, Thomas C. (1857). «Adams Printing Press and Machine Shop». *History of South Boston*. D. Clapp. σελ.  206].
* Το λήμμα «Adams, Isaac» στη *New International Encyclopedia*, 1905
* Patricia L. Heard (22 Αυγούστου 1993). «Isaac Adams: Inventive Genius (1802-1883)». *Seventy-fourth annual excursion*. Sandwich Historical Society. σελίδες 11–21.

Εξωτερικοί σύνδεσμοι
--------------------

* «Isaac Adams Printing Press Pat. Drawing #1». adamsestate.com. Αρχειοθετήθηκε από το πρωτότυπο στις 7 Ιουλίου 2011. Ανακτήθηκε στις 27 Ιουνίου 2011.
* «Relief Printing». infoplease.com. Ανακτήθηκε στις 27 Ιουνίου 2011.